Abielu on varasemalt olnud ja on ka praegusel ajal sageli kokkulepe, mis on alguse saanud erinevatest ajenditest. Kahjuks või õnneks ei ole abielu alati rajatud armastusele.  Küllalt suurele osale inimestest ei ole üldse mõistetav armastuse, kui sellise olemus. Armastus, mis asi see veel on? Võidakse küsida siiralt. Praktilise mõistuse ja loomusega ettevaatlikud inimesed ei raja eluaegseks peetavat diili nii udusele mõistele, nagu armastus. Ikka midagi materiaalset peab olemas olema, millele elu rajada. Nii ka toimitakse oma valikutes. Mehed võivad teadlikult otsida koduseinte vahele supikulbi liigutajat ja laste sünnitajat, kes pole ohtlikult ilus ega tark, on vähenõudlik,  kuulekas ja rahumeelne. Selline on keskmise eesti mehe nägemus heast naisest. Selline abielu on aja katsumustele vastupidav ja turvaline. Enamasti on sellises kodus kasvamas mitu tublit last.